

................................................................................................................................................................................................

**10-14 Ιουνίου**

***5ήμερη εκδρομή***

**Βόλος- γύρος Πηλίου- Σκιάθος- κρουαζιέρα Σκόπελος- Αλόννησος**

***1η ημέρα:*** Αναχώρηση από την πλατεία Υπαπαντής στις 07:30 για Σπαθοβούνι, όπου θα κάνουμε στάση για καφέ και ξεκούραση. Στη συνέχεια θα πάρουμε το δρόμο μέσω εθνικής οδού και πριν φτάσουμε στη Λαμία θα κάνουμε στάση για φαγητό στο self service εστιατόριο “Travel Stop”. Συνεχίζουμε για Βόλο, την όμορφη παραλιακή πόλη. Άφιξη περίπου στις 17:00 και τακτοποίηση στο ξενοδοχείο Νεφέλη. Περιήγηση στην πόλη του Βόλου, μία από τις μεγαλύτερες πόλεις της Ελλάδας, εμπορικό λιμάνι και σημαντική βιομηχανική περιοχή, χτισμένη γύρω από το βαθύ λιμάνι της, στο μυχό του Παγασητικού κόλπου, απλώνεται ως τα ριζά του Πηλίου. Στο εσωτερικό της η πόλη σώζει αρκετά μνημεία και έχει όμορφες γωνιές για περιπάτους και ξεκούραση. Ελεύθερος χρόνος στην πόλη του Βόλου. Προαιρετική διασκέδαση, διανυκτέρευση.

***2η ημέρα:*** Μετά το πρωινό στις 9:00 θα αναχωρήσουμε για το γύρο του Πηλίου. Αρχικά θα επισκεφθούμε τη **Μακρυνίτσα**, το αγαπημένο χωριό των Ζωγράφων, με τα γραφικά καλντερίμια, τις βρύσες και τα αρχοντικά, τα οποία μοιάζουν να κρέμονται στην απότομη πλαγιά του καταπράσινου βουνού. Άφιξη στο χωριό, στη μεγάλη πλατεία με τα πλατάνια θα δούμε τη βρύση με τρίπλευρη πρόσοψη, πολλά λιθανάγλυφα και τέσσερις ορειχάλκινες λεοντοκεφαλές. Επίσης το εκκλησάκι του Αϊ – Γιάννη του Προδρόμου, καθώς και το καφενείο «Θεόφιλος» όπου θα δούμε την τοιχογραφία του Λαϊκού ζωγράφου Θεόφιλου «Μάχη στην κρύα βρύση» όπου οι Έλληνες γλεντούσαν περιμένοντας τους Τούρκους, που εμφανίζονται στην πάνω μεριά με τον προδότη. Στη συνέχεια αναχώρηση για τη γραφική **Πορταριά,** από τα μεγαλύτερα χωριά του Πηλίου, ένα καταπράσινο θέρετρο σε 600 μ. υψόμετρο με ωραία θέα προς τον Παγασητικό Κόλπο. Επιπλέον θα δούμε τα αρχοντικά, την εκκλησία του Αγίου Νικολάου, την κεντρική πλατεία καθώς και το εκκλησάκι της Παναγιάς της Πορταρέας όπου έδωσε και το όνομα της στο χωριό. Επίσης μπορούμε να δούμε τον καταρράκτη «Κάραβο» πλάι στον κεντρικό δρόμο. Στη συνέχεια θα αναχωρήσουμε για **Χάνια,** μικρό χωριό χτισμένο σε υψόμετρο 1.190 σε μικρό πλάτωμα στην καρδιά του δάσους με οξιές και καστανιές. Τα Χάνια είναι ονομαστά για το Χιονοδρομικό κέντρο στην τοποθεσία Αγριόλευκες. Στα Χάνια θα έχουμε ελεύθερο χρόνο για φαγητό σε παραδοσιακή ταβέρνα στο Χάνι του Κοκκίνη. Μετά τα Χάνια αναχωρούμε για **Τσαγκαράδα** που αποτελείται από τέσσερις συνοικίες: τον Άγιο Ταξιάρχη, την Αγία Παρασκευή, τον Άγιο Στέφανο και την Αγία Κυριακή. Κέντρο είναι η Αγία Παρασκευή με την πλατεία και τον τεράστιο γεροπλάτανο, όπου τρέφουν οι βρύσες με τα κρυστάλλινα νερά που τρέχουν κάτω από την πλατεία. Άφιξη και στάση για να απολαύσουμε το τοπίο. Στη συνέχεια θα επισκεφτούμε τις **Μηλιές,** ένα ορεινό χωριό, και τα **Καλά Νερά**, παραθαλάσσιο χωριό, πάνω στην εκτεταμένη, καταπράσινη παραλιακή ζώνη του Παγασητικού. Επιστροφή στο Βόλο περίπου στις 19:00. Άφιξη στην πόλη, προαιρετική διασκέδαση, διανυκτέρευση.

***3η ημέρα:*** Θα πάρουμε νωρίς το πρωινό και θα αναχωρήσουμε στις 07:00 από το ξενοδοχείο μαζί με τις αποσκευές για το λιμάνι του Βόλου. Επιβίβαση και αναχώρηση στις 08:00 για το νησί της Σκιάθου. Άφιξη στη Σκιάθο στις 10:15. Επιβίβαση στο πούλμαν και αναχώρηση για να περιηγηθούμε στο νησί του Παπαδιαμάντη και του Μωραΐτίδη, ένα νησί προικισμένο από τη φύση. Θα επισκεφτούμε το μοναστήρι της Ευαγγελιστρίας. Συνεχίζουμε για την παραλία Κουκουναριές, η οποία ανήκει στις καλύτερες παραλίες στη Μεσόγειο και είναι γνωστή και με το όνομα "Χρυσή Άμμος", αφού η άμμος της είναι πολύ ψιλή και μοιάζει να λάμπει κάτω από τον ήλιο. Ελεύθερος χρόνος για φαγητό στη γνωστή παραλία της Κουκουναριάς. Επιστροφή στην πόλη της Σκιάθου, το καταπράσινο αυτό νησί είναι ένα δείγμα φυσικού κάλλους, με τα δέντρα να το κατακλύζουν, συμβάλλοντας αποφασιστικά στην εδραίωση της ομορφιάς του. Τακτοποίηση στο ξενοδοχείο Alkyon γύρω στις 15:30. Χρόνος ελεύθερος για ξεκούραση. Το απόγευμα στις 18:00 θα περπατήσουμε στα στενά καλντερίμια και θα επισκεφθούμε το σπίτι του Αλέξανδρου Παπαδιαμάντη, του μεγάλου μας διηγηματογράφου, όπου γεννήθηκε, έζησε και πέθανε, το οποίο μαζί με παραδοσιακά αντικείμενα και προσωπικά είδη του συγγραφέα είναι μουσείο, το Μπούρτζι, το μνημείο εκτελεσθέντων του υποβρυχίου Λάμπρος Κατσώνης, τη λαογραφική έκθεση και το Μητροπολιτικό Ναό των Τριών Ιεραρχών. Χρόνος ελεύθερος για φαγητό και βόλτες. Επιστροφή στο ξενοδοχείο- διανυκτέρευση.

***4η ημέρα:*** Πρωινό και αναχώρηση στις 8:00 για το λιμάνι της Σκιάθου. Επιβίβαση στο καράβι και αναχώρηση στις 09:45, όπου θα κάνουμε κρουαζιέρα στα δύο νησιά, την Αλόννησο και τη Σκόπελο. Το καράβι θα μας ταξιδέψει στα καταγάλανα νερά των Σποράδων με πρώτη στάση στην Αλόννησο, το νησί με το διάσημο θαλάσσιο πάρκο με τις φώκιες, όπου θα παραμείνουμε για 2,5 ώρες. Εκεί προτείνουμε επίσκεψη στην παλιά πόλη της Αλοννήσου, φαγητό με φρέσκο ψάρι και Αλοννησιώτικα εδέσματα, επίσκεψη στο Λαογραφικό Μουσείο και μπάνιο. Στη συνέχεια αναχωρούμε για τη Σκόπελο όπου και θα παραμείνουμε για 2,5 ώρες, δίνοντας σας την ευκαιρία για περιπλάνηση στα στενά και πλακόστρωτα δρομάκια του εκπληκτικού νησιού, επίσκεψη στο Λαογραφικό Μουσείο και στην έκθεση φωτογραφίας. Μετά την κρουαζιέρα στα δύο νησιά θα αναχωρήσουμε για τη Σκιάθο στις 18:15. Επιστροφή στο ξενοδοχείο, ξεκούραση, προαιρετική διασκέδαση, διανυκτέρευση.

***5η ημέρα:*** Πρωινό και ελεύθερος χρόνος για τις τελευταίες βόλτες στη Σκιάθο. Στις 11:00 αναχώρηση όλων των εκδρομέων από το ξενοδοχείο για το λιμάνι της Σκιάθου. Επιβίβαση στο καράβι και αναχώρηση στις 12:00 για το Βόλο. Άφιξη στις 14:15 στο Βόλο, φαγητό και επιστροφή στην Καλαμάτα έχοντας τις καλύτερες ταξιδιωτικές εντυπώσεις με ενδιάμεσες στάσεις για καφέ και ξεκούραση.

## Τ Ε Λ Ο Σ Ε Κ Δ Ρ Ο Μ Η Σ

***Τιμή συμμετοχής κατ’ άτομο: 210€ για τα μέλη , 260€ για τα μη μέλη***

***Διαφορά μονόκλινου δωματίου: 80€***

**ΠΕΡΙΛΑΜΒΑΝΟΝΤΑΙ :**

* Η μεταφορά και οι περιηγήσεις με πολυτελές, υπερυψωμένο, κλιματιζόμενο πούλμαν.
* 2 διανυκτερεύσεις στο Βόλο στο ξενοδοχείο Νεφέλη.
* 2 διανυκτερεύσεις στη Σκιάθο στο ξενοδοχείο Αλκυόν.
* Πρωινό μπουφέ.
* Φόρος διανυκτέρευσης στα ξενοδοχεία
* Η κρουαζιέρα Σκίαθο- Σκόπελο- Αλόννησο- Σκιάθο
* Διόδια στους αυτοκινητοδρόμους
* Τα ακτοπλοϊκά εισιτήρια από Βόλο- Σκιάθο- Βόλο μετ’ επιστροφής για τα άτομα και το λεωφορείο
* Ασφάλεια αστικής ευθύνης
* Συνοδός- αρχηγός του γραφείου μας.

Υ.Γ. Ο αρχηγός της εκδρομής έχει το δικαίωμα να πραγματοποιήσει τροποποιήσεις στο πρόγραμμα προκειμένου να το βελτιώσει.

***Katsiris Travel LOGO miniKATSIRIS TRAVEL ΤΑΞΙΔΙΑ – ΤΟΥΡΙΣΜΟΣ - ΕΙΣΙΤΗΡΙΑ - ΞΕΝΟΔΟΧΕΙΑ***

**Αναγνωσταρά 37,(Όπισθεν Τράπεζας Ελλάδος) Καλαμάτα ΤΚ: 24100**

**Τηλ: 27210 28989 - 27210 92333, FAX: 27210 20777**

**Πληροφορίες εκδρομών: www.katsiristravel.com e-mail: info@katsiristravel.com**